Virunga Parke Nazionala

Virunga Parke Nazionala, lehen Albert Parke Nazionala deitua, Kongoko Errepublika Demokratikoko naturagune babestua da. Herrialdeko ekialdeko mugan dago, Virunga mendietatik Ruwenzori mendietaraino, Eduardo aintziraren mendebaldeko ertzean. Rwandako Sumendien Parke Nazionalarekin eta Ugandako Rwenzori mendien Parke Nazionalarekin lotuta dago. Parke Nazionala 1925ean sortu zenean, Afrikako lehendabizikoa izan zen. 1979an Unescok Gizateriaren Ondare deklaratu zuen; 1994an arriskuan dagoen gizateriaren ondarearen zerrendan sartu zuen. 7.800 km² ditu. Gordetzen duen biodibertsitatea dela eta, garrantzi handiko parkea da. Ekosistema nagusiak Ekosistema nagusiak hezeguneak eta sabanak dira. Ruwenzori mendiak mendiko larrez estalita daude; badago halaber glaziar bat. Parkean bi sumendi aktibo daude, Nyiragongo eta Nyamuragira, laba zonaldeez inguratuta. Nyamuragira sumendiak 2010ean eztanda egin zuen eta parkeko fauna eta inguruko herriak arriskuan jarri zituen; 2002an Goma hiriko zati batzuk txikituta geratu ziren, antzeko eztanda baten ondorioz. Emmanuel de Merode printzea Parke Nazionalaren zuzendaria da. Fauna Parkea mendiko gorilei esker oso ezaguna da munduan. Kongoko lehenengo gerraren ondorioz, populazio hori galtzeko zorian egon zen eta gaur egun gutxi bizirik daude, nahiz eta babesteko neurriak arrakasta izan. Antza denez, populazioa berreskuratzen ari da. Hipopotamoa beste espezie enblematikoa izan da, bereziki Albert aintziran. 2006an, ordea, isileko ehizaren ondorioz % 95 hil zituzten. Mendiko gorila (Gorilla beringei beringei) Txinpantze (Pan troglodytes) Kolobo gorria (Piliocolobus badius) Oihan elefantea (Loxodonta cyclotis) Sabanako elefantea (Loxodonta africana) Afrikar bufaloa (Syncerus caffer) Jirafa (Giraffa camelopardalis) Okapi (Okapia johnstoni) Hipopotamoa (Hippopotamus amphibius) Arazoak Gerra Isileko-ehiza. Oihanaren txikizioa. Erreferentziak Kanpo estekak (Ingelesez): UNESCO Virunga National Park (Ingelesez): UNEP-WCMC Natural Site Data Sheet ‎